Idea “Stepping Stone” Untuk Laman Moden Kontemporari

Batu pemijak atau stepping stone, kehadirannya di laman bukan sahaja membentuk laluan malah memberi tekstur pada lantai laman. Kebiasaanya, stepping stone di perbuat dari concrete dengan pelbagai kemasan, reka bentuk dan saiz. Berikut, inspirasi IMPIANA menggunakan stepping stone berbentuk empat segi:

Tak kira anda pecinta kucing mahupun tidak. Sekiranya kehadiran kucing ini hanya sekadar melepak, tak apa lagi Yang paling menyirap adalah kediaman kita menjadi tandas si bulu ni pula. Nak di marah, tak ada gunanya. Mereka haiwan yang tidak mempunyai akal. Dah macam-macam cara dilakukan. Sapu minyak tanah, sembur air kari dan sebagainya.

Sebenarnya, ada cara nak halau dan cegah kucing jadikan kediaman kita sebagai tandas. Berikut, antara petua orang dulu-dulu:

SERBUK LADA HITAM
Taburkan serbuk lada hitam di sekeliling kawasan yang menjadi laluan si kucing. Aroma tengik dan kepedasan serbuk lada hitam tidak digemari oleh kucing. Taburkan lebih di kawasan yang menjadi tempat melepak dan tandas kucing. Namun, kaedah ini kurang berkesan kerana serbuk lada hitam antara bahan mudah larut dan mempunyai aroma yang tidak lama. Jadi perlu kerap tabur serbuk lada hitam tersebut sekurang-kurangnya seminggu sekali

SEMBURAN AIR
Air adalah medium paling berkesan mengusir kucing. Kucing akan rasa tertekan apabila tubuhnya terkena air terutamanya pada kepala. Tapi sayangnya, kebanyakkan org mengusir kucing dengan menggunakan air dengan cara yang kasar dan terlalu banyak. Tak perlu sebenarnya, cukup sekadar semburkan air pada bahagian kepalanya sedikit.

AIR DALAM BOTOL
Kelihatan, ramai yang menggunakan petua ini. Air dalam botol diletakkan pewarna merah. Seperti tip di atas, air antara musuh kucing. Oleh itu, susun seberapa banyak air dalam botol di laluan kucing. Tinggalkan 1/4 ruang botol tidak berisi dan tidak perlu tambah pewarna merah. Melihat susunan air dalam botol tadi membuat kucing takut jika terkena air

PENYAPU LIDI
Ini petua yang banyak digunakan oleh nenek moyang kita dahulu. Jika ternampak kehadiran kucing disekitar rumah, tepuk atau pukul penyapu lidi tersebut pada lantai atau dinding. Tak perlu pukul kucing.

Tanaman sayur kebiasaan yang merosakkan adalah dari jenis serangga berbadan lembut seperti afid, agas, mealybug dan siput. Nak gunakan racun, takut bahaya sebab sayur tu akan dikonsum menjadi makanan kita. Jadi, Cara terbaiknya adalah menggunakan baja organik.

Pelbagai ramuan baja organik yang pernah dipaparkan oleh laman impiana antaranya adalah seperti:

Adala lagi satu ramuan racun serangga organik yang wajib anda cuba. Kenapa Laman Impiana kata wajib. Ini kerana racun serangga ini mempunyai bau yang sedap dan menenangkan sebab diperbuat daripada limau.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

Terdapat pelbagai punca dan tanda rumput di laman telah diserang kulat. Antaranya rumput kelihatan keperangan, seakan-akan hampir mati, warna yang tidak sekata dan sebagainya. Apabila ia mula menyerang laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

PUNCA KULAT MENYERANG

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

JENIS PENYAKIT KULAT YANG MENYERANG RUMPUT
Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:


Railing Tangga Buat Rumah Nampak Menawan, Ramai Yang Tak Perasan

Railing tangga atau pemegang tangga sebenarnya mampu membuatkan sesebuah rumah itu nampak gah dan menawan. Tapi ramai yang tak sedar akan kepentingan dan rekaan pemegang tangga dalam rumah ini. IMPIANA hari ni nak kongsikan kepentingan pemegang ini dan juga rekaan atau design yang cukup menawan untuk kediaman anda.

Bila sebut dan sentuh tetang dekorasi pasti semua akan nampak set sofa dan juga perkakas dekorasi yang lain bukan. Sebenarnya banyak perkara dalam rumah yang boleh dijadikan perhatian untuk menarik perhatian dalam dekorasi.

Bila dapat kunci rumah perkara utama dalam fikiran nak dekor macam mana dan nak cat atau pakai wallpaper kan? Tapi ada juga yang berfikiran nak luaskan lagi rekaan dan bukaan dalam rumah. Tetapi ubah suai itu akan berlaku pada ruang dapur dan ruang makan yang akan dipecahkan dinding asalnya untuk terus ke arah ruang dapur.

Jika anda perasan apabila masuk rumah dan ke arah ruang tamu mata kita akan menghala ke arah tangga yang gah dengan jayanya di sebalik ruang tamu dan ruang makan. Betul tak? Dan kadang kala anda perasan tak binaan tangga yang terlalu besar ini mampu membuatkan ruang yang sepatutnya luas tetapi kini nampak lebih sempit.

Ada banyak railing sebenarnya. Tapi IMPIANA memilih untuk railing kaca yang banyak akan membantu ruang dalam rumah anda nampak lebih berbeza dan lebih menawan.

Jika Anda tertarik untuk menerapkan railing tangga kaca, ada beberapa hal yang perlu anda ketahui terlebih dahulu. Berikut ada beberapa kelebihan dan kekurangan, serta inspirasi rekaan railing tangga kaca untuk anda.

Kelebihan railing tangga kaca

Diperbuat dari kaca, membuat railing tangga kaca memiliki tampilan lut sinar yang bisa memberikan kesan moden, minimalis, dan clean. Inilah yang membuat railing tangga kaca sangat cocok diterapkan pada rumah bergaya moden minimalis. Kelebihan lain railing tangga kaca iaitu dapat menciptakan kesan ruangan yang lebih luas kerana diperbuat dari kaca lut sinar.

Kelemahan railing tangga kaca

Di sisi lain, railing tangga kaca juga memiliki kelemahan. Kelemahan utamanya iaitu mudah pecah, kerana materialnya yang terbuat dari kaca. Jika hal ini terjadi, tentulah sangat berbahaya untuk anggota keluarga di rumah. Namun, anda dapat mengurangkan masalah tersebut dengan memilih material kaca yang tepat.

Kaca tempered dan kaca laminate merupakan dua material kaca yang sesuai untuk railing tangga kaca. Kaca tempered dinilai lebih tahan dan lasak kerana dalam pembuatannya, material kaca ini melalui proses pemanasan dan pendinginan secara cepat yang membuatnya lebih kuat untuk menahan beban dari kaca biasa.

Apabila pecah pun, pecahan kaca tempered juga cukup selamat sebab akan hancur dalam bentuk pecahan kecil bulat dan tumpul. Selain itu, kaca tempered juga dapat memberikan kesan elegan dan moden pada sebuah ruang, yang biasa menambah nilai estetika.

Sementara itu, kaca laminate adalah material kaca yang menggabungkan dua kaca atau lebih yang dilapisi oleh interlayer film PVB (Polyvinyl Butyral). Lapisan interlayer film ini akan menjaga agar kaca tetap kuat walaupun saat pecah. Inilah yang membuat kaca laminate menjadi salah satu material kaca pilihan untuk railing tangga kaca.

Kombinasi Apa Yang Sesuai Untuk Railing Kaca

Apabila memilih pemegang tangga kaca pastinya buntu padanan apa pula untuk kemasan tangga ini. Pastikan kemasan tangga itu anda padankan dengan material stainless steel hitam, manakala tangga pula gunakan lantai kayu. Ini akan memberi mood nyaman dan effect WOW dalam rumah.

Shopping!

Sebelum itu, anda WAJIB faham terlebih dahulu apa fungsi cat terhadap kayu.  Cat kayu digunakan bagi melindungi dan memberikan warna. Penggunaan cat pada permukaan kayu merupakan salah satu langkah untuk melindungi kayu dari serangan serangga perosak terutamanya anai-anai. Namun, untuk cat solid pada permukaan kayu, tidak boleh guna cat biasa yang digunakan pada dinding. Terdapat pelbagai cat khas untuk kayu, tapi yang mana betul-betul berkualiti dan hasilnya menjadi? Berikut, ciri-ciri cat kayu yang perlu diperincikan

Seperti cat biasa, kayu juga ada cat untuk kegunaan indoor atau outdoor.  Kayu yang sering terpancar dengan terik matahari dan UV cepat kusam. Bagi memastikan fasad dan perabot taman anda tahan lama dan sentiasa cantik, gunakan cat kayu yang dikhaskan bagi kegunaan outdoor

Seperti yang dikatakan sebelum ini, jenis keamasan kayu ada dua iaitu cat solid dan transparan. Jika memilih permukaan cat solid menutupi ira kayu, pilihlah cat minyak. Sebaliknya untuk kemasan transparan, karekter iara kayu perlu ditonjolkan. Jadi, pilihalah varnish atau syelek. Kedua-dua jenis kemasan kayu transparan ini pun hadir dalam pelbagai rona pilihan

Untuk mengecat permukaan kayu, ada du acara sama ada dengan menggunkan semburan atau sapuan. Setiap kaedah mempunyai kesan yang berbeza. Namun jika anda merancang untuk menggunkan kaedah semburan, peralatan khas diperlukan untuk memastikan permukaan semburan kemas dan rapi.

Cara Cat Kayu

Jika terdapat permukaan kayu yang berlubang atau rosak, sumbatkan dengan wood filler dan biarkan ia kering sepenuhnya sebelum dicat. Ia untuk memastikan, segala rongga yang buruk dapat ditutupi sepenuhnya. Bila kerja mengecat selesai, barulah permukaan kayu kelihatan lebih kemas

Memilih kemasan lantai bilik mandi adalah jauh berbeza dan lebih rumit berbanding pemilihan lantai pada ruangan yang lain dalam rumah. Salah satu faktor yang hanya terdapat di tandas ialah kuantiti air yang banyak. Jadi pemilihan material yang betul adalah amat penting kerana jika tersilap langkah, lantai anda akan mudah rosak dan tidak tahan lama. Selain itu, dari segi kos, ketahanan, rupa dan lain-lain isu keselamatan juga harus dipertimbangkan apabila memilih kemasan lantai bilik air anda. Jadi mari kita bandingkan bahan-bahan yang sesuai dijadikan kemasan dan lihat material yang mana satu paling sesuai digunakan pada bilik air agar lantai sentiasa selamat dan tahan lama.

JUBIN PORSELIN

Kalis-air, menarik dan kos efektif. Jubin porselin dilihat sebagai pilihan terbaik kerana keupayaan menyerap air dan juga sifat versatile bahan ini yang datang dengan pelbagai design dan saiz. Tetapi perlu berhati hati dengan jubin yang licin apabila basah. Lebih baik pilih jubin yang emempunyai permukaan matte ataupun bertekstur kasar untuk keselamatan.

VINYL

Dengan rupa yang agak menarik dan sifat praktikal, vinyl telah menjadi pilihan popular untuk lantai bilik mandi sejak kebelakangan ini. Sesetengah vinyl  juga amat mudah untuk dipasang hinggakan anda boleh DIY. Pelbagai saiz dan tekstur yang terdapat dipasaran juga memudahkan pengguna untuk membuat pilihat bersesuaian dengand tandas masing-masing.

BATUAN SEMULAJADI

Batuan semula jadi sebagai kemasan lantai di bilik air adalah pilihan yang menarik, tetapi hanya jika anda mampu. Terdapat beberapa masalah kelembapan dengan marmar, granit, batu kapur, dan pilihan lantai batu yang lain. Sifat batuan semula jadi yang keras, tahan lama serta memberi impak visual yang menarik dari segi estetika menjadikannya antara bahan yang mempunyai nilai jualan semula yang tinggi.

ENGINEERED WOOD (Kayu Komposit)

Kayu konvensional tidak akan dapat menahan kelembapan sehebat kayu yang berteknologi ini. Dengan asas dan lapisan papan lapis, ia dapat menyelesaikan isu yang sama disamping mempunyai rupa fizikal yang meyerupai kayu sebenar.

LAMINATE

Satu lagi pilihan yang hebat selain engineerd wood adalah lantai laminate yang mempunyai asas cip kayu yang dilapisi dengan kertas resin dengan pelbagai corak kayu. Selain tahan lama dan mampu tahan kelembapan, laminate juga amat mudah dibersihkan.

Cuaca mungkin boleh berubah-ubah, tetapi warna hijau sentiasa menjadi salah satu pilihan popular apabila tiba masa untuk mendekorasi semula kediaman. Warna yang sinonim dengan alam semulajadi ini merupakan simbol pertumbuhan, keharmonian, kesegaran, dan kesuburan. Dari sudut hiasan dalaman, warna hijau sentiasa boleh diguna pakai tidak kira apa gaya dan bajet anda. Bermacam pecahan warna hijau yang kita pernah dengari contohnya, hijau pucuk pisang, hijau zaitun serta hijau lumut. Dengan pilihan yang luas ini anda hanya tinggal pilih mana satu yang sesuai dengan ruangan anda. Satu fakta menarik, mata manusia boleh membezakan warna hijau lebih banyak berbanding warna-warna yang lain. Hebat kan?

Walaupun begitu, janganlah terlalu ghairah menghias dengan warna hijau tanpa meletakkan sebarang limitasi kerana jika keterlaluan sakit juga mata nak melihatnya. Jadi jika anda sedang memikirkan bagaimana untuk menghiasi kediaman dengan warna hijau, anda telah datang ke tempat yang betul. Sudahkah anda bersedia untuk membawa makna baru pada kediaman dengan idea-idea reka bentuk menarik digabungkan bersama warna hijau yang menawan.

MENGAPA PILIH WARNA HIJAU?

Hijau adalah warna yang paling sesuai untuk dibawa ‘masuk’ ke dalam rumah kerana ia adalah warna yang melambangkan keseimbangan dan keharmonian. Ia juga warna yang memberi tenaga dan menjanjikan pembaharuan. Untuk benar-benar menikmati kesan positif warna hijau ini pada interior anda, pilihlah warna hijau yang bersesuaian dengan mood yang ingin dikecapi.

RUANG TAMU

Cukup hanya dengan memfokuskan kesebuah perabot kerana dalam ruangan ini ia mampu menjadi tumpuan dan juga sebagai focal point ruang tamu. Biarkan dinding polos tetapi berkarakter bagi mendapatkan latar belakang yang sempurna. Lengkapkan gaya ruang tamu dengan memilih aksesori seperti pasu dan tumbuhan botani agar lebih menyerlah dan nyaman.

RUANG MAKAN

Langsir hijau digantung buat penambah seri ruang makan yang dipenuhi warna-warna neutral kayu. Tumbuhan hijau dalam vase kaca yang polos diletakkan diatas meja sebagai aksesori tambahan.

DAPUR

Dua rona hijau digabungkan pada kabinet dan dinding dapur. Aksesori dan kemasan putih buatkan dapur nampak lebih rapi serta menjamin kesegaran yang mampu bertahan seiring trend semasa.

Kabinet hijau dengan counter top putih amat sepadan digandingkan dengan pemegang berwarna emas. Selain itu karpet oriental vintaj dihamparkan memberikan lebih tekstur pada dapur anda.

BILIK TIDUR

Bilik tidur memerlukan aura yang menenangkan serta nyaman dan ia memang mudah untuk dicapai sekiranya anda mengambil kira penggunaan warna hijau. Kepala katil hijau baldu ini di neutral kan dengan meja sisi kayu dan pasu berbelang hitam putih.

BILIK MANDI

Umumnya, tandas atau bilik mandi adalah tempat yang terkecil dalam keseluruhan rumah. Jadi ia merupakan ruang yang paling sesuai buat anda yang ingin bereksperimentasi dengan warna. Warna hijau digabungkan dengan dinding bata merah dibiar kasar agar tampak jelas kontras antara dua permukaan.


Buat Pendebungaan Manual Untuk Hasilkan Tongkol Jagung Padat. Tanam jagung tepi ke belakang rumah ke, mesti agak sukar nak dapat isi jagung yang padat macam beli dekat kedai kan? rupanya nak dapat hasil jagung yang padat tak rongak, anda perlu buat pendebungaan manual.

Ini kali kelima saya tanam jagung. Alhamdulillah banyak benda yang saya belajar sepanjang menanam.

Bina sedikit batas, semampunya sahaja. Buat lubang sedalam lebih kurang 2 cm dengan jarak 1 kaki. Setiap lubang letakkan 2 biji benih. Kambus biji benih dengan tanah hitam.
Tiga perkara penting ketika menanam jagung:

1. Air
Siram pagi dan petang lebih kurang 250ml untuk setiap lubang

2. Baja
Mulakan pembajaan pada hari kesepeluh. Konsisten membaja seminggu sekali. Tukar kepada baja buah apabila bunga jantan keluar.

3. Pendebungaan manual
Disebabkan saya tak menanam banyak. Jadi pendebungaan manual sangat membantu untuk mendapatkan jagung yang penuh isinya. Secara ringkasnya ketika bunga jantan mengeluarkan debu, petik setangkai bunga jantan dan golekkan pada bunga betina. Waktu paling sesuai untuk pendebungaan ketika cuaca panas dan pukul 11.00 pagi -2.00 petang.

P/S: Kalau nak saiz tongkol lebih besar dan cantik, tinggalkan satu batang jantung jagung je bagi setiap pokok

Sudah pasti ramai yang akan sangkal bila sahabat laman tanam jagung dalam pasu. Umum tahu, jagung memerlukan batas untuk pertumbuhan optimum. Jagung tidak mempunyai sitem akar yang terlalu kompleks dan tidak memerlukan ruang tanah yang luas untuk pertumbuhan. Ini bermakna, jagung boleh ditanam di dalam pasu. Namun, ada ada teknik yang perlu anda patuhi supaya jagung yang ditanam dalam pasu menjadi dan hasilnya dapat dituai.

Pilih pasu yang bersai besar. Minimum saiz pasu yang diperlukan untuk pertumbuhan jzagung adalah 12 inci. Untuk pasu bersaiz ini, anda boleh tanam lebih kurang 4-5 batang pokok dalam satu masa. Paling penting, pastikan pasu yang dipilih mempunyai lubang saliran air di bahagian bawah. Ini kerana, jagung tidak tahan kepada medium yang bertakung air dan terlalu lembap

Terdapat banyak jenis jagung. Kebiasaanya, jenis yang banyak terdapat di Malaysia sesuai di tanam di dalam pasu kerana ia tidak mempunyai pokok yang tinggi. Jenis atau baka jagung yang sesuai ditanm di dalam pasu hanya mempunyai ketinggisn 4-5 kakai (1.2-1.5 meter). Lebih dari itu, bukan tak boleh di tanam di dalam pasu. cuma dikhuatiri pokok mudah tumbang dek pasu yang tak mampu menampung ketinggian pokok terutamanya apabila ditiup angin

Untuk memudahkan semaian, rendam 4-6 biji benih di dalam air untuk tempoh 1-2 jam sebelum di semai. Semaian boleh dilakukan terus di dalam pasu kekal atau bekas semaian. Untuk semaian, sediakan lubang dengan kedalam 1 inci dan tutupkan dengan tanah. Jangan risau jika biji benih jagung ditanamsecara rapat. Jagung yang ditanam secara rapat dapat membantu proses pendebungaan dan mempercepatkan penghasilan buah jagung

Jagung memerlukan pencahayaan terus sekurang-kurangnya 6-8 jam sehari. Sebaiknya, letakkan pasu jagung anda menghadap matahari pagi untuk membekalkan keperluan nutrisi untuk pertumbuhan optimum

Jagung memerlukan medium tanaman yang sentiasa lembap dan tidak mudah kering. Ia pentig bagi memastikan batang pokok sentiasa padat. jika kekuranagn air, batang pokok akan meajdi terbantut dan adakalanya lompong ditengah. Namun, jagung tidak tahan dengan medium yang menakung air

siraman untuk anak pokok jagung perlu dilakukan setiap hari. Namun apabila pokok dewasa, pastikan siraman dilakuakn secara berkala dan tidak bertakung air. Jagung memerlukan air siraman yang emncukupi untuk membentuk jagung yang sedap dan manis. Jadi, apabila musim menuai hampir tiba, pantau siraman jagung secara berkala

Pembajaan hayan beleh dilakukan apabila usia semaian mencapai 10 minggu. Gali lubang 2 cm di sekitar tanaman dan tanamkan 1/2 sudu baja 5-10-10 atau 10-20-20. Satu pokok satu lubang baja.

tongkol jagung padat Apabial jagung mencapai usia 60-100 hari, ia adalah masa yag sesuai untuk menuai. Namun, ia bergantung kepada jenis. Sebaiknya, cukup tempoh 60m hari, selalu periksa jagung anda.

Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah durian belanda yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun durian belanda direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan daun durian belanda yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun durian belanda dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/

Cuka umum tahu mempunyai banyak kegunaan. Bukaan sahaja sebagai ramuan makanan, ia juga digunakan untuk tujuan membersih kediaman dan sebagainya.
Tidak terkecuali, penggunaan hebat cuka di kebun memang tidak diragui. Tapi ramai yang tak tahu. Antara kehebatan cuka di kebun adalah seperti berikut:

1. Pemusnah rumpai
Rumpai menjedi pesaing kepada tanaman. Jika tidak dikawal, ia akan menyebabkan tanaman anda terbantut. Ia disebabkan rumpai adalah tumbuhan jenis cepat menyerap nutrient.

Jika ada rumpai yang tak dapat dicabut menggunakan tangan, tuang kan sesudu cuka pada pangkal akar rumpai.

2. Baja untuk tanaman
Sesetengah tanaman hidup subur dengan kondisi tanah berasid terutamnya dari jenis berbunga seperti hydrangea dan azalea. Apa yang perlu anda lakukan adalah, campurkan 1 cawan cuka bersama 1 gallon air dan siram pada pangkal pokok sekurang-kurangnya 1 kali sebulan

3. Perangkap lalat buah
Buah mangga, jambu dan sebagainya antara kegemaran lalat buah. Dari luar, nampak cantik. Akan tetapi, apabila dikupas ada lava lalat buah yang menghuni. Campurkan 1 bahagian cuka, satu bahagian air bersama gula putih dan gula perang. Masukkan ke dalam botol mineral terpakai dan gantung pada pokok terutamanya tempat kegemaran lalat untuk hinggap

Nak berkebun atau bercucuk tanaman tak semestinya perlu modal yang banyak dan peralatan khas. Macam sistem tanaman sayur guna hidroponik. Satu bekas yang mampu memuatkan 20 hingga 30 pokok pun harganya dah RM20-30. Sekarang ni pulah dah tren pakai paip PVC. Nampak macam murah sebab Boleh DIY sendiri. Tapi hakikatnya, paip PVC tu pun harga sebtanag dah berapa puluh ringgit.

Jom berkebun. Mari sini kita nak ajar buat bekas hidroponik. Jimat duit poket suami aku. Dah tak payah fikir nak beli sayur. kalau ada jumpa atau beli air dalam cawan plastik jangan buang. Boleh buat bekas tanam hidroponik. Tak guna bekas-bekas khas.

Bahan-bahan:

Cawan plastik terpakai
Tray atau besen empat segi kedai RM 2
Polyform beli dekat kedai alat tulis RM 2
Span basuh pinggan (sebagai pilihan boleh guna sabut kelapa siap proses)
Tali mop atau kain perca
Benih sayur
Baja AB

Cara-cara:

1. Potong polyform ikut saiz tray RM 2 tadi

2. susun cawan atas polyform tersebut untuk menentukan jarak dan ukuran lubang untuk letak cawan yang perlu disediakan.

3. Potong lakaran yang telah disediakan dengan menggunakan pisau

4. guna gunting dan buat lubang sedikit pada bucu cawan

5. Dah siap lubang di kanan dan kiri boleh masuk kain atau tali mop

6. Susun cawan atas polyform yang telah di tebuk tadi

7. Potong span basuh pinggan berukuran 1×1 inci dan potong sedikit sebagai ruang tanaman

8. Basahkan span sepenuhnya dengan baja AB dan semai biji benih atau masukkan anak pokok pada bahagian belahan yang telah disediakan

9. Masukkan ke dalam cawan dan bancuh kan baja AB Ke dalam besen.


Ini Cara Mudah Biak Pokok Lidah Mak Mertua Gerenti Hidup. Cara Jimat Bertukar Pokok Dengan Kawan-Kawan

Tahukah anda sebenarnya kita tidak perlu membeli terlalu banyak pokok dari spesies yang sama kerana ia sangat mudah untuk dibiakkan sendiri. Asalkan anda mempunyai satu pokok sebagai pokok induk maka anda sudah boleh memulakan aktiviti membiak dan mendapatkan berpasu-pasu pokok. LAMAN tunjukkan anda bagaimana ingin membiakkan pokok dari jenis Lidah Mak Mertua.

Sepokok Lidah Mak Mertua yang sudah cukup besar dan memerlukan pemindahan ke pasu yang lebih besar. Oleh itu anda boleh mengambil peluang ini dengan membiakkannya dan memecahkan ia kepada dua atau tida bahagian ke dalam pasu lain.

Keluarkan ia dari dalam pasu.

Dengan menggunakan pisau, pecahkan ia kepada dua bahagian.

Kemudian pindahkan ia ke dalam pasu yang lain. Bahagian pertama satu pasu manakala bahagian kedua juga dalam pasu yang lain.

Setelah siap masukkan tanah hingga memenuhi pasu tersebut. Kemudian siram. Kini anda telah mempunyai dua pasu pokok spesies yang sama. Anda boleh lakukan teknik ini pada pokok-pokok lain juga. Selamat mencuba!

Iklim Malaysia yang panas dan lembap sepanjang tahun menyebabkan kita mempunyai peluang berkebun secara berselang. Jika musim panas ramai yang merungut sayur jenis daun susah untuk hidup dan memerlukan air yang banyak, Anda boleh cuba tanam bawang pula. Selain bawang, musim panas sesuai untuk dibiakkan kentang

Kentang antara tanam paling mudah dan tidak memerlukan kawasan yang luas. Dalam guni terpakai dan polibag pon menjadi. Yang penting adalah medium tanamannya. Campuran medium yang sesuai adalah 1/3 bahagian kompos, 1/3 perlite dan 1/3 peat moss atau sabut kelapa siap proses.

Tambak pada pangkal pokok apabila banyak ranting atau caabang telah berjaya dihasilkan. Apabila Pokok mula kelihatan kekuningan dan kering, ia petanda kentang sedia dituai. Nak tahu cara semai dan tuai kentang dalam guni terpakai, boleh tonton video yang disediakan.

Penulis blog we tell sweet stories atau lebih mesra di kenali dengan nama Zuraidah, merupakan ibu kepada kembar perempuan. Dalam kesibukan masa bekerja dan menguruskan rumah tangga, pemilik tetap memberi ruang dan masa untuk menata laman kediaman dan mencipta sebuah ruang pelbagai fungsi untuk kegunaan keluarga. Laman kediaman ini telah mengalami beberapa fasa perubahan mengikut peredaran masa dan keperluan aktiviti penghuni kediaman. Pemilik juga telah meletakkan sepenuh tenaga, hati dan perasaan untuk mewujudkan persekitaran yang selesa untuk mereka sekeluarga dan untuk kebaikan proses pembesaran si kembar yang sedang mula mengenal dunia. Maka, tercetuslah laman kasih sayang di ilhamkan oleh pemilik.

Idea tercetusnya konsep dan reka bentuk laman ini bermula apabila pemilik melancong bersama keluarga ke negara-negara beriklim sejuk terutamanya Perancis. Sepanjang pengembaraan, pemilik akan memerhatikan reka bentuk kediaman dengan reka bentuk menarik untuk di jadikan idea dekorasi rumahnya. Kesempatan ini juga diambil untuk membeli produk dengan harga berpatutan dan akan di gunakan untuk menata kediaman, seperti penggunaan jubin dan hiasan lain yang di beli dari flea market atau Sunday market.

Apabila melancong bersama keluarga, tempat yang wajib di kunjungi ialah pasar-pasar yang menjual barangan-barangan menarik yang boleh di beli sebagai buah tangan dan di aplikasikan di rumah supaya terpahatnya ingatan dan pengalaman ke tempat-tempat tersebut,” terang pemilik membuka bicara.

Pada awal pembinaan laman ini, pemilik cuba mengetengahkan konsep Mediterranean. Namun, kekangan keadaan untuk mendapatkan barangan yang mampu menonjolkan konsep tersebut menyebabkan pemilik cuba menggabungkan reka bentuk Mediterranean dan Inggeris. Penggunaan jubin import pada dinding tempat pemanggang dan ruang  mencuci tangan berjaya menonjolkan konsep  Mediterranean  yang cuba diketengahkan oleh pemilik.

Ruang ini merupakan lokasi yang sering di gunakan untuk  berkumpul dan menghabiskan masa bersama-sama oleh kami sekeluarga. Malah kembar saya gemar melakukan aktiviti di luar rumah justeru ia di reka bentuk mengikut kesesuaian mereka. Laman hadapan ini juga sering digunakan sebagai ruang  menjalankan aktiviti barbeku bersama saudara-mara dan sahabat handai yang sering berkunjung ke rumah ini,” tambahnya lagi tersenyum mesra.

Pembinaan laman bermula di sisi kanan kediaman menempatkan  pemanggang dan ruang mencuci tangan kerana aktiviti barbeku merupakan aktiviti kegemaran dan sering di lakukan keluarga ini. Hanya elemen ini yang kekal di laman ini, mana kala yang lainnya sering bertukar ganti dari segi peletakan dan ada juga yang dibuang terus.

Apabila si kembar semakin membesar dan lebih gemarkan aktiviti beridah di luar rumah, maka tercetusnya idea untuk membina sendiri sebuah playhouse.  Pengalaman si kembar mengembara ke luar negara dan mengunjungi rumah-rumah ladang cuba di aplikasikan di laman rumah ini. Malah telah menjadi rutin mereka apabila selepas pulang dari sekolah, si kembar akan menghabiskan masa di dalam pondok ini sementara menunggu ibunya pulang,”tambah Zaidah lagi.

Pondok ini merupakan ruang eksperimentasi si kembar. Malah mereka sering diingatkan supaya tidak memotong pokok-pokok bunga yang terdapat di laman rumah. Hanya tumbuhan yang telah layu dan bunga-bunga berguguran sahaja boleh diambil, dan sentiasa diterapkan andai ingin tinggal di dalam suasana yang selesa dan baik maka mereka perlu memelihara persekitaran yang dimiliki sekarang.

Pemilihan pokok dan tumbuhan dalam menghias laman rumah ini lebih berkonsepkan  perennial garden iaitu tumbuhan yang bermusim dan di gabungkan dengan tumbuhan yang mempunyai pelbagai warna. Perennial hanya bertahan antara 3 bulan hingga 6 bulan sahaja menyebabkan pemilik akan menukar tumbuhan-tumbuhan berbunga setiap 5 bulan. Antara tanaman yang digunakan seperti Angelonia salicariaefolia, Rosa spp., Euphorbia pulcherrima, Celosia cristata dan  Impatiens balsamina.

Pemilik juga berpendapat untuk mengindahkan laman dengan tumbuhan pelbagai warna, tidak perlu membeli pokok-pokok hiasan yang mahal. Cukup sekadar membeli tumbuhan dalam lingkungan harga RM 10.00 hingga RM 20.00. Lebih baik  jika kita pandai mencari kedai yang ada menjual tumbuhan di dalam poly bag pada harga 3 beg RM 10.00, paling penting peletakan dan gaya menghias serta kreativiti pemilik akan menyerlahkan rupa bentuk tanaman hiasan tersebut.

Profile Laman
Pemilik: Hj Omar jais dan Hjh Siti Hajar Idris
Jenis Kediaman: Banglo 1 tingkat
Lokasi: Sungai Buloh
Keluasan: 1 Ekar
Konsep: Desa

Laman yang dikunjungi penulis pernah dikunjungi dan telah dipaparkan di majalah LAMAN Impiana pada 2010. Namun, setelah 7 tahun berlalu kami bertandang lagi untuk melihat perkembangan terkini laman pasang romantis Hj. Omar dan Hjh. Siti Hajar yang terletak di Sungai Buloh.

“Struktur yang terbina sejak 2010 masih kekal dan dalam keadaan baik tanpa sebarang pertambahan baru. Yang banyak brlakunya perubahan adalah di laman.” Ujar pemilik membuka bicara. Jika dahulu kunjungan LAMAN Impiana memperlihatkan rimbunan tanaman tropika yang menghijau, kali ini hanya 50% daripadanya kekal.

Selebihnya  tanaman orkid pelbagai warna dan spesis mengambil alih menceriakan keseluruhan gaya landskap yang digarap sendiri oleh pemilik. Bila ditanyakan kenapa perlunya rombakkan sedemikian, ini yang dinyatakan oleh pemilik. “Sedangkan dalam rumah pun kita kerap merubah kedudukan perabot ganti langsir dan sebagainya untuk tampak lebih menarik dan tidak membosankan, Ini kan lagi laman yang menyambut kepulangan kita”. Jelas

Jelas, kini orkid menjadi identiti kepada kediaman ini. Dari depan pintu pagar hingga ke laluan masuk ke rumah orkid telah diperkenalkan pemilik kepada tetamu yang hadir. Rombakkan landskap yang dilakukan dengan dominasi orkid baru mencecah usia 2 tahun. “Orkid antara tanaman yang kita nampak sahaja mudah. Tapi sebenarnya penjagaanya perlu dilakukan secara harian untuk memastikan ia berbunga lebat. Jika tidak, tanaman ini jadi lokek bunga.” Tambah pemilik

Bagi pemilik seorang pesara tiada apa lagi yang ingin dilakukan di siang hari selain bermanja dengan orkidnya. Rutin penyelenggaraan yang dilakukan secara harian kebiasaan bermula di awal pagi sekembalinya dari solat subuh hingga menjelang tengah hari. Keutamaan orkid adalah pada siramanya. Tidak seperti tanaman yang lain, orkid akan tertekan jika airnya berlebihan. Oleh itu, siraman perlu di lakukan di awal pagi dan untuk kali kedua menjelang pukul 3 atau 4 petang.

Kenapa waktu ini dipilih untuk tujuan siraman? “ Siraman di awal pagi membolehkan pokok melakukan aktiviti aktifnya seperti fotosintesis dan penyerapan nutrien berjalan lancar. Manakala pukul 3 atau 4 petang pula bagi mengelak air siraman bertakung menjelang lewat petang. Jadi sebelum matahari melabuhkan tirainya, air siraman tadi dapat disejat. Jika tidak, akar orkid tidak tahan kepada air yang bertakung terutamanya dari air klorin.” Jawab pemilik.

Di satu sudut, pemilik menunjukkan sebuah telaga yang digalinya. Ini lah sumber air tanpa klorin yang digunakan untuk menyiram tanaman di laman terutamanya orkid. Ini lah rahsia utama pemilik yang tidak semua orang mampu perolehi. Selain itu dari segi teknikalnya diperhatikan, setiap orkid di tanam di dalam planterbox yang dibina dari batu bata dan bongkah batu yang dikumpulkan sendiri. Ini memudahkan pemilik untuk menyediakan sepadanan orkid agar nampak lebih kemas.

Musim panas adalah waktu yang paling mencabar buat peminat orkid. Bukan sekadar risiko tanaamn mudah layu, bunga yang tidak menjadi juga yang paling dirisaukan. Namun perkara tersebut tidak pernah mematahkan semangat pemilik. Belaian dan terapi yang diberikan secara rutin mampu memberi pemulihan total kepada tanaman.

“Sinaran matahari turut memainkan peranan penting untuk penghasilan bunga orkid. Oleh sebab itu, beberapa batang pokok yang ditanaman di bawah naungan sukar berbunga walaupun menerima pembajaan dan penyelenggaraan yang sama. Untuk anak pokok yang baru disemai atau pun batas pokok yang baru di potong dan diperkemaskan, lapisan jaring pertanian dengan ketelusan cahaya 50% perlu diletakkan sehingga pokok stabil.” Terang pemilik yang memang pakar dalam tanaman orkid.

Dari segi pembajaan pula, tiada pengkhususan atau baja spesial yang digunakan pemilik. Hanya baja ringkas yang dibeli dari nurseri iaitu baja bunga dan baja penggalak tumbuhan. Pun begitu selesai memotong rumput di laman yang luas ini, pemilik akan mengumpulkan sisanya dan dijadikan sebagai sungkupan kepada batas orkid. “Sisa potongan rumput yang dijadikan sebagai sungkupan mampu mengekalkan kelembapan dan meningkatkan humus di dalam batas tanaman. Disamping itu juga, rumput yang mempunyai sifat cepat menyerap nutrien menjadi baja organik secara tidak langsung kepada orkid. Dengan kaedah ini juga saya mampu mengurangkan kadar pembakaran dan pembuangan sampah dari laman ini.

Melihat pasangan ini galak berkongsi cerita mengenai laman mereka, jelas menunjukkan masing-masing memainkan peranan berbeza namun penting dalam membina laman ini. Usia pencen bukan penghalang untuk pemilik berkebun dan melakukan tugasan berat. Malah itu yang menjamin kesihatan pasangan ini. Setiap inci ruang laman diperhalusi dan diperkemaskan untuk memastikan laman yang tersedia sedap mata memandang dan tidak mengundang ancaman lain terutamanya buat si cucu yang gemar melakukan aktiviti di laman.


Elak Simpan 10 Jenis Makanan Ini Dalam Peti Sejuk, Boleh Mengundang Bahaya!

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buahan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan di dalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.

Menjelang musim puasa dan perayaan, ramai yang sedang sibuk mencari langsir baru, perabot baru, dan perhiasan baru untuk memastikan kediaman nampak berbeza dan lebih cantik dari tahun sebelumnya. Sebenarnya, anda boleh hias rumah tapi masih berjimat. Berikut merupakan tip dekorasi raya tapi bajet oleh En. Amin Yussoff dari mamyhome.

1. Tukar
Tukar fungsi perabot atau dekorasi. Contohnya, pinggan atau talam yang selalunya diletakkan pada meja, kita gantung pada dinding untuk menukar fungsinya menjadi feature wall. Jika pinggan atau talam tersebut kelihatan lama dan tidak menarik, spray warna pilihan pada pinggan atau talam tersebut untuk menjadikannya lebih cantik dan menarik.

2. Susun
Selepas menukar fungsi dekorasi tersebut, kita perlu bijak menyusunnya secara berkumpulan supaya menjadi feature wall yang menarik.

3. Wow factor
Jangan takut untuk mencuba sesuatu kelainan kerana ia dapat memberikan energy baru kepada ruang kediaman anda.

Saksikan maklumat lanjut pada link di bawah.

Gaya dekorasi moden bohemian, suasana rumah pasti tidak akan menjemukan. Hiasan dalaman gaya bohemian ini semakin mendapat tempat di kalangan masyarakat kita.

Meraikan tekstur dan warna yang tidak terikat dengan sebarang peraturan hiasan tertentu konsep dekorasi bohemian chic tidak selalu kelihatan elegan namun dengan menerapkan konsep ini, suasana rumah pasti lebih ceria.

Transformasi rumah teres setingkat ini begitu mencuri pandangan mata. Kediaman yang dimiliki oleh pasangan muda yang terletak di Kuantan ini diberikan nafas baru. Berinspirasikan stail Bohemian Chic, sentuhan dekorasi merangkumi elemen natural, warna sederhana serta pelbagai tekstur.

SEBELUM RENOVASI (KEADAAN ASAL KEDIAMAN)

SELEPAS RENOVASI

Berikut dikongsikan tip bagi merealisasikan gaya dekorasi bohemian:

GUNAKAN TUMBUHAN HIJAU

Gunakan tanaman hijau pada ruang tertentu dalam kediaman anda. Penggunaan tumbuhan hijau mampu memberikan impak warna dalam dekorasi ini. Elemen alam menjadi sebahagian konsep bohemian. Pilihan lain, anda boleh gunakan tumbuhan hijau dalam pasu atau yang digantung sama ada yang segar atau pun plastik.

PILIH PERABOT YANG MENGGUNAKAN MATERIAL ALAMI

Perabot yang diperbuat daripada rotan seperti buluh sangat popular dan malar segar. Gunakan untuk hiasan dalaman anda selain ia mudah dipadankan dengan pelbagai warna.

PELBAGAIKAN MOTIF

Konsep bohemien juga mementingkan elemen motif pada perabot dan aksesori. Bagi memaksimumkan gaya itu, pilih corak dan motif berbeza pada karpet, langsir, sarung kusyen, selimut dan sebagainya.

SUSUNAN LUKISAN PADA DINDING

Gantung lukisan di dinding. Susunan lukisan juga tidak perlu mengikut kebiasaan malah adalah lebih baik saiz bingkai yang dipilih juga berbeza-beza.

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Pilihan Sofa Yang Salah

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Karpet Yang Terlalu Kecil/ Besar

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.


Hasilkan Sendiri Minyak Rawatan Sendi Menggunakan Ramuan Habatussauda

Nama Nigella ini berasal daripada perkataan Latin iaitu nigellus atau niger yang bermaksud hitam. Sering disebut sebagai Onion seed kerana mempunyai ciri fizikal menyerupai biji benih tumbuhan bebawang. Namun, berbeza dengan Onion seed sebenar yang tiada aroma, Nigella memiliki bau dan aroma enak. Terdapat juga panggilan sebagai Fennel flower atau Roman coriander kerana ciri fizikal yang hampir sama melalui foliage berbulu pada tumbuhan ini.

Siapa sangka bijian yang berskala kecil dan berwarna hitam ini sangat memberi manfaat kepada manusia. Nigella sativa menghasilkan bunga sepanjang tahun dan mampu mencapai ketinggian sehingga 30 cm. Tumbuhan ini boleh hidup secara liar mahupun dibiakkan. Struktur kelopak bunga yang memiliki lima petal atau kelopak berukuran 2.5 cm lebar lazimnya memiliki warna menarik iaitu putih dan biru cair. Nigella memiliki kapsul biji benih di mana di sinilah bijian yang dijadikan herba dihasilkan. Kapsul ini akan terbuka apabila ia  kering bagi menyebarkan biji benih. Anda boleh melihat bijian yang terhasil seperti bijirin berwarna hitam dengan permukaan agak kasar. Dikatakan mirip dengan biji benih bawang (Onion seed), Nigella sativa memiliki saiz sekecil 2 mm, rangup dan beraroma.

Ketika masyarakat Barat mula menggunakan ia secara meluas, herba ini dilihat membuat kemunculan semula dibanyak negara yang sebelum ini kurang arif mengenai kegunaannya. Maka, tidak hairan herba ini dikomersialkan dengan begitu meluas dalam masa 10 tahun kebelakangan ini termasuklah di Malaysia, Indonesia dan banyak negara Asia. Ia dijual dalam bentuk minyak, kapsul lembut (softgel), spray dan sebagainya.

Catatan sejarah mendapati Nigella Sativa sudah digunakan oleh masyarakat Mesir kuno untuk merawat pelbagai masalah berkaitan kesihatan. Malah, bijian ini dijumpai dalam bentuk botol minyak di dalam tapak persemadian Tutankhamun. Manakala, pada abad pertama selepas Masihi, ahli perubatan Greek sudah merekodkan kebaikan Nigella Sativa antara lainnya mampu merawat sakit kepala, sakit gigi dan cacing dalam perut.

Cendekiawan Islam, Ibnu Sina diberikan kredit yang besar dalam perubatan moden kini kerana kajian dan usahanya mendapatkan manfaat perubatan menggunakan Nigella Sativa. Dalam catatan yang dibuat oleh ilmuwan ini, beliau menyatakan Nigella Sativa mampu memulihkan tenaga pada tubuh dan pelbagai jenis masalah kesihatan. Ia mengesyorkan penggunaan Nigella pada penyakit seperti demam, sakit kepala, rawatan kulit, anti fungal dan melawan parasit serta cacing.

Dalam perubatan Ayurveda iaitu salah satu amalan perubatan di India turut menggunakan Nigella Sativa.  Ia digunakan untuk memulihkan mood, meningkatkan metabolisme dan mengekalkan tahap kesihatan optimum.

Bagi sisi perubatan moden, kehebatan Nigella sativa tidak dapat dipertikaikan lagi. Banyak kajian saintifik yang sudah membuktikan kelebihan tumbuhan ini pada kesihatan manusia, selain dijadikan rempah ratus pada makanan. Terdapat kajian yang dilakukan oleh Dr Muhammad Dakhakhni yang mengetuai kajian oleh beberapa orang doktor Mesir pada tahun 1959 mendapati Nigella sativa tidak bertoksik malah tidak memberi kesan sampingan langsung kepada haiwan yang dijadikan bahan kajian. Banyak lagi kajian moden yang membongkar kehebatan herba yang satu ini. Antara lain, ia dikatakan mampu meningkatkan sistem imun, digunakan untuk rawatan asma dan sebagainya.

Selain memiliki seribu satu khasiat kepada kesihatan tubuh dan dijadikan rempah ratus yang melazatkan masakan, Nigella sativa juga boleh dijadikan ramuan untuk tujuan kecantikan. Siapa sangka minyak Nigella boleh dijadikan campuran untuk kecantikan wajah? Juga dijadikan agen untuk melegakan kesakitan otot dan sendi. Lihat resipi berikut:

Minyak Urutan Sendi

Bahan

1 sudu cuka epal

2 sudu madu

½ sudu minyak habatus sauda (Nigella sativa)

Cara

Campurkan semua bahan tersebut dan dijadikan losen atau minyak urut. Sesuai untuk sakit sendi pada lutut, tangan dan sebagainya.

Pelembap Wajah

Bahan

3 sudu madu

½ sudu minyak habatusauda (Nigella sativa)

½ sudu minyak zaitun

Cara

Campurkan semua bahan tersebut dan sapu pada wajah dua kali sehari. Ia mampu menyegarkan kulit yang kering dan kusam.

Pohon anggur mudah hidup di atas semua jenis medium tanaman di Malaysia kecuali tanah masin dan bergaram. Namun, tidak ramai mengetahui bahawa pohon anggur juga sesuai ditanam di dalam pasu. Penjagaan dan penyelenggaraan pohon anggur berpasu bukanlah sesuatu yang rumit, malah ia menjadi lebih mudah. Yang menjadi keutamaan terhadap produktiviti pohon anggur adalah pengamatan cahaya yang mencukupi. Ia penting untuk menggalakkan pertumbuhan bunga dan mempercepatkan buah anggur masak ranum. Untuk mula menanam pohon anggur di dalam bekas atau pasu ia memerlukan beberapa perkara iaitu:

Perkara utama yang perlu dipertimbangkan dalam pemilihan bekas atau pasu untuk pohon anggur adalah saiznya. Pohon anggur memerlukan pasu yang berukuran minimum 600mm x 600mm untuk menyokong tumbesarannya sehingga cukup usia matang. Jika pasu yang digunakan kurang dari saiz yang dicadangkan. Ia akan menyebabkan pohon anggur tidak produktif kerana akarnya terlalu padat dan mengganggu tumbesaran pokok.

Elak menggunakan pasu berona gelap seperti hitam kerana rona tersebut mudah menyerap haba. Hal ini akan menyebabkan medium tanaman cepat kering dan boleh mengundang masalah terhadap pertumbuhan akar. Jenis bekas ideal untuk tanaman anggur berpasu sudah pastinya yang diperbuat daripada tanah liat ataupun kayu kerana terdapatnya rongga-rongga pernafasan yang berupaya membantu memperkasakan medium tanaman.

Namun, untuk menampung sebuah pasu tanah liat yang berukuran 600mm x 600mm yang dipenuhi dengan medium tanaman dan pohon anggur sudah tentu berat dan akan membebankan anda. Hal ini akan menyukarkan anda untuk melakukan perubahan terhadap dekorasi taman yang hendak dilakukan. Oleh itu, penggunaan pasu plastik berkualiti tinggi dengan ukuran minimum yang diperlukan sudah memadai untuk memiliki sebatang pohon anggur di taman anda.

Untuk memudahkan kawalan pertumbuhan pohon anggur, anda perlu menyediakan struktur sokongan untuk batangnya menjalar. Untuk peringkat awal penanaman anak pokok, penggunaan batang pemancang daripada kayu atau buluh sudah memadai. Apabila kelihatan pohon anggur mula aktif membesar, penyediaan sebuah struktur khas seperti trellis atau pergola perlu disediakan.

Keperluan saiz dan bentuk binaan sokongan tiada had dan terpulang kepada kreativiti anda. Namun yang pastinya, binaan tersebut perlulah kukuh dan tahan lama untuk menampung beban pohon anggur terutamanya apabila pohon mula berbuah.

Proses pemangkasan amat penting untuk tumbesaran pohon anggur. Selain itu ia mampu membentuk struktur rangka pohon anggur mengikut keperluan anda. Memangkas juga berupaya membantu pohon anggur untuk menghasilkan ranting yang baru. Dari ranting yang baru akan keluar bunga-bunga anggur yang akhirnya membentuk buah.

Anda juga digalakkan untuk membentuk dan mengikat batang pohon anggur yang menjalar pada struktur yang telah disediakan untuk mengekalkan bentuk yang di kehendaki. Namun ikatan tersebut tidak boleh terlalu ketat kerana ia akan mencekik pokok dan akan menyebabkan pohon mati. Sentiasa lakukan pemeriksaan bahagian yang telah dipangkas dan diikat supaya tiada masalah atau jangkitan penyakit yang boleh mengancam pohon anggur.

Pemangkasan boleh dilakukan apabila batang pohon anggur sudah cukup besar. Kebiasaannya waktu pemangkasan yang paling sesuai adalah apabila pohon angur mencapai usia 12 bulan. Cara-cara pemangkasan untuk menghasilkan buah yang berkualiti adalah:

Pohon anggur memerlukan air yang banyak untuk tahun pertama penanaman. Namun, pastikan penyiraman yang dilakukan tidak menyebabkan air pada permukaan tanah bertakung. Siraman hanya perlu dilakukan pada bahagian pangkal pohon anggur sahaja bukan keseluruhan pokok.

Pastikan penyiraman dilakukan apabila kelihatan tanah di sekitar pangkal pohon anggur mula mengering. Elakkan dari melakukan penyiraman ketika medium tanaman di pangkal pokok masih dalam keadaan lembap.

Pembajaan amat penting untuk semua pokok atau tumbuhan kerana ia mampu merangsang tumbesaran dengan lebih cepat. Untuk pohon anggur, keperluan pembajaan berbeza mengikut usia pokok tersebut. Pembajaan boleh dilakukan apabila usia tanaman mencecah dua minggu kerana pada ketika itu, pohon anggur sudah mula stabil dengan kondisi medium pemasuan yang disediakan.

Baja organik dari tinja kambing amat digalakkan kerana ia mengandungi nutrien lengkap keperluan pohon anggur dari awal usia penanamannya. Tanam baja satu kaki dari pangkal pokok kerana dikhuatiri jika baja ditabur terus berhampiran dengan pangkal pokok, ia akan mengancam akar pokok. Pembajaan perlu dilakukan secara berkala iaitu antara tujuh hingga sepuluh hari.

Siapa yang suka makan lobak putih ni? Tahukan khasiat lobak putih ni banyak sangat. Apabila bercakap pasal lobak, pasti terbayangkan lobak merah, betul tak? Namun hakikatnya, lobak putih juga tidak kurang hebatnya.

Tanam lobak putih ni memang syok sebab tanaman ini jenis nampak batang lobak keluar dari tanah bila dah matang. Paling best masa nak tuai, cabut dan pegang lobak tarik keluar dari tanah. Syok yaamat.

CK nak ajar macam mana nak tanam lobak putih, cara CK simple tapi hasilnya mantap.

1. Sediakan tong air
Cari tong air 200L belah 2, kalau tengok tong biru ni CK tak lubangkan. Sebab nak baja dan air 100% lobak ini ambil. Tapi jangan letak di tempat terbuka atau panas mesti letak bawah bumbung/ green house atau awning rumah.

ADVERTISEMENT

2. Buat campuran tanah
Bagi pokok jenis umbisi jangan guna tanah yang keras. Susah untuk lobak membesar. Boleh buat campuran macam ini; 2 baldi tanah sawit, 2 baldi tanah merah, 2 baldi sabut, 1 baldi sekam bakar, 1 baldi sekam mentah dan 500g baja wangi serbuk. Gaul semua campuran ini kemudian siram Soil treatment atau apa-apa Effective Microb (EM) untuk tanah.

3. Semai biji benih
Semai dulu biji benih lobak putih (boleh beli online) tapi jangan semai banyak. Sepokok satu lubang dalam tray semaian. Biji lobak putih jenis besar macam biji kangkung jadi cepat tumbuh. Kalau semai banyak macam CK, jenuh nak tanam. Kemudian pilih pokok yang betul-betul sihat untuk pindahkan.

4. Jarakkan sejengkal
Buat jarak sejengkal atau lebih setiap pokok, dan antara pokok. Sebabnya daun lobak putih tumbuh macam pokok sawi, lagi luas ruang lagi besar lobak kita akan dapat.

5. Siraman
Siraman kena ngam-ngam saja sebab CK tak lubangkan tong air sebelah bawah, jadi kalau air lebih nanti berenanglah lobak-lobak tu. Air siram basah saja, gunakan jari telunjuk cucuk dalam tanah. Kalau lembap tak perlu siram lagi.

6. Pembajaan
Cara pembajaan pula CK akan tabur baja wangi serbuk seminggu sekali dan siram dengan baja air LOF atau Single AB secara kerap tapi sikit-sikit. Lagi banyak kita buat pembajaan secara konsisten lagi besar lobak dan cepat hasil kita dapat. Disebabkan tempat tanam tiada lubang semua baja pokok dapat dengan banyak. Kesannya cepat pokok tumbuh membesar.

7. Kawalan serangga
Jangan lupa buat kawalan serangga seminggu sekali, secara semburan pada daun dan tanah. CK guna produk organik saja untuk buat kawalan ini.

8. Top up tanah
Bila nampak lobak putih mula keluar dari permukaan tanah, top up tanah. Tambah lagi banyak, lagi besar lobak akan dapat.

Insya Allah kalau buat yang CK ajar dalam 45-60 hari dah boleh tuai lobak putih. Bagus tanam atas bagi tinggi sikit macam buat rak, nanti nampak lobak putih ini menonjol atas tanah.

Semoga bermanfaat.

Baja AB mamang semua tahu akan kegunaanya. Ia adalah sejenis baja cecair yang digunakan kebiasaannya untuk tujuan tanaman secara fertigasi atau hidroponik oleh industri.

Namun akibat keberkesanan dan mudahnya menggunakan baja AB ni, kita yang berkebun secara hobi pun turut tidak lari menggunakannya. Yang paling menarik, ia bukan sekadar untuk kegunaan tanaman sayuran, malah nampaknya ada juga yang menggunakannya pada tanaman berbunga.

Tapi kenapa nama dia baja AB?

Wujudnya nama baja AB ini disebabkan oleh setiap satu baja mempunyai unsur yang berbeza. Dan setiap unsur tak boleh bercampur. Kalau dicampurkan ketika ia masih dalam bentuk butiran atau cecair pati, baja tadi akan kekurangan salah satu elemen penting yang diperlukan oleh tanaman. Kiranya baja tadi akan gagal fungsinya.

Adakah Baja AB ini adalah baja organik?

Jawapannya adalah tidak. Baja AB adalah terdiri daripada baja kimia namun ia tidak beracun seperti racun serangga perosak ya.

Apa kandungan baja AB?

Disebabkan kandungan baja yang berbeza, maka terhasillah warna nya ada yang biru, kuning, putih dan lain-lain.

Bagaimana cara bancuhan baja AB?

Baja AB ada yang dijual dalam bentuk butiran atau cecair. Kebiasaanya, dalam bentuk butiran ia perlu di larutkan untuk menjadi pati. Dari pati tadi baru lah dicampur bersama air mengikut nisbah tertentu untuk digunakan pada tanaman. Nak tahu cara dan teknik campuran tersebut, anda perlu bertanya kepada penjual terus. Sebab lain manufactured lain kaedahnya.

Tip pemberian baja fertigasi
1. Untuk mengelakkan pembaziran melalui larut lesap, beri lebih kerap dengan kadar yang kurang
2. Bagi banyak pada waktu pagi kerana pokok lebih aktif pada waktu pagi
3. Kepekatan baja adalah lebih rendah pada musim kering & sebaliknya tinggi pada musim lembab

Bagaimana menggunakan baja AB?

Selain penggunaan bagi tujuan fertigasi dan hidroponik, tanaman lain di perkarangan rumah pun boleh menggunakannya. Tak bermakna anda perlu membina sebuah sistem fertigasi atau hidroponik di rumah. tapi ada kaedah lain iaitu melalui siraman. Pati baja AB tadi perlu dilarutkan di dalam air. Gunalah besen atau baldi untuk membancuh.

Cara bancuh (cecair) :
# Anak pokok – 1ml A + 1ml B untuk 1 liter air.
# Pokok matang – 2ml A + 2ml B untuk 1 liter air.

Untuk siraman pada tanaman anda boleh melakukannya sekurang-kurangnya 2 minggu sekali. Tapi kalau ada kawasan atau batas yang baru dituai, sebelum tanaman lain disemai, sebaiknya anda siram dulu dengan air baja AB dan biarkan dalam tempoh 2 hari sebelum tanaman lain di semai. Baja tadi berupaya menyuburkan semula tanah dan membekalkan nutrient secukupnya untuk pertumbuhan tanaman

Kenapa perlu pilih baja AB?

1. Sebab baja diberi dalam bentuk mudah diambil oleh pokok
2. Baja boleh diberi tanpa pembaziran
3. Kecederaan pokok disebabkan baja boleh dielakkan
4. Menjimatkan


Masalah Tanah Pusaka Banyak Nama, Ini Penyelesaian Mudah Dari Pakar

Walaupun sudah masuk tahun 2018, isu pembahagian harta di kalangan adik-beradik masih lagi hangat diperkatakan dan ianya seperti tiada penghujung. Merujuk kepada laporan Sinar Harian bertarikh 18 April 2018, seorang suri rumah berhadapan tuntutan ganti rugi berjumlah RM720,000 oleh lima adik-beradik kepadanya kerana didapati melakukan penipuan harta pusaka arwah bapa mereka.

Menurutnya, masalah yang dibangkitkan adalah tentang bahagian tanah pusaka geran kongsi yang semakin mengecil apabila penama asal meninggal dunia dan bahagiannya akan di turun milik kepada waris- waris mereka. Kesannya, di dalam geran tanah tersebut semakin banyak penama dan pada masa yang sama masing-masing akan memiliki bahagian yang semakin kecil saiznya.

Keadaan ini akan lebih menyukarkan proses untuk diurusniaga serta pembangunan tanah tersebut. Bahkan ianya mungkin tidak lagi praktikal untuk dibangunkan termasuklah untuk dibuat pecah bahagian. Isunya adalah berlaku ketidasetujuan diantara penama dalam perjanjian tersebut dan lebih menyukarkan keadaan jika ada yang tidak bersetuju untuk menjual bahagiannya. Akhirnya tanah tersebut terbiar begitu sahaja malahan lebih teruk lagi masing-masing buat tak tahu dan enggan bertanggungjawab.

1. Lantik seorang wakil kuasa (Power of Attorney – PA)

Lantik seorang wakil kuasa(PA) di kalangan penama tersebut yang boleh dipercayai yang akan dipertanggungjawabkan untuk menguruskan segala perkara berkaitan tanah tersebut.

Melalui cara ini semua penama akan tandatangan satu Surat Wakil Kuasa (PA) untuk memberi kuasa kepada wakil kuasa tadi untuk menguruskan urusan berkaitan tanah tersebut.

Pun begitu kuasa PA ini perlu diperhalusi dan dihadkan setakat mana yang perlu agar kuasa PA itu tidak terlalu luas sehingga menyebabkan beliau salah guna kuasa termasuklah memindahmilikkan tanah tersebut kepada dirinya sendiri.

2. Semua penama jual bahagian masing-masing

Semua penama jual bahagian masing-masing kepada seorang atau 2 orang penama yang berkemampuan serta banyak wang yang akan membeli bahagian- bahagian tanah tersebut.

Harga jualan sewajarnya mengikut harga pasaran semasa atau harga yang dipersetujui bersama.

Sekiranya PA telah ditandatangani, hanya penama yang membeli dan wakil kuasa sahaja yang akan tandatangan Perjanjian Jual Beli (SNP )dan Borang Pindah milik. Tak perlu lagi dapatkan tandatangan daripada semua penama. Pun begitu setiap penama wajar dimaklumkan sebelum proses jual beli dan pindah milik itu dilakukan.

Sewajarnya proses jual beli ini diuruskan melalui seorang peguam yang akan bertindak sebagai peguamcara urusan jual beli dan sebagai stakeholder untuk mengagih-ahihkan pembayaran harga jual beli kepada setiap penama mengikut bahagian masing-masing.

3. Tubuhkan koperasi atau syarikat anak beranak

Tubuhkan koperasi atau syarikat anak beranak di mana tanah tadi akan menjadi aset kepada syarikat atau koperasi tersebut.

Melalui cara ini setiap waris akan diberikan sijil saham mengikut bahagian masing-masing dan tanah tersebut akan dimajukan atau diusahakan dengan sesuatu aktiviti yang dapat menjana pendapatan kepada syarikat atau koperasi tersebut.

Setiap setahun sekali, hasil keuntungan perniagaan daripada tanah tersebut akan dibahagi-bahagikan kepada setiap penama mengikut bahagian saham masing-masing.

4. Majukan tanah tersebut sebagai projek perumahan

Boleh juga majukan tanah tersebut sebagai projek perumahan sama ada melalui syarikat atau koperasi adik beradik yang ditubuhkan tadi atau boleh Usaha sama (JV) dengan pemaju yang dipercayai.

Jika majukan sendiri, boleh serah balik tanah tadi kepada kerajaan dan mohon dikeluarkan geran individu yang berasingan dan seterusnya boleh bina rumah atas tanah-tanah tersebut untuk dijual.

Hasil jualan sama ada akan dibahagi-bahagikan mengikut bahagian masing-masing atau boleh dimasukkan sebagai pendapatan syarikat dan setiap penama akan dapat keuntungan setiap tahun hasil daripada pemajuan dan penjualan rumah tersebut.

Walaubagaimanapun, ini hanyalah sekadar cadangan sahaja. Ia mudah diperkatakan tetapi tidak mudah untuk dilaksanakan.

Perancangan yang teliti dan rapi serta sikap percaya satu sama lain dan saling jujur dan amanah di kalangan setiap penama dalam melaksanakan perancangan tersebut amatlah diperlukan.

Sifat ego dan tamak haruslah dibuang jauh-jauh. Jangan fikir untuk untung jangka masa pendek sahaja.

Yang penting, melalui cadangan ini masing-masing akan dapat keuntungan jangka masa panjang yang lebih besar dan berbaloi berbanding berbalah sesama sendiri  terhadap bahagian tanah yang sekangkang kera tersebut.

Tepuk dada, tanya iman. Nak buat atau tidak. Wallahuaklam.

Jangan ada yang tidak tahu, sebenarnya ada beberapa jenis pokok yang baik untuk sebagai tanaman di kawasan laman rumah mengikut kepercayaan agama Islam. Pokok-pokok ini dipercayai amat baik sekiranya ditanam kawasan laman rumah kerana berupaya menjadi sebagai pendinding kepada kediaman anda daripada dimasuki oleh makhluk yang jahat seperti Jin dan Iblis.

Bagi yang masih belum mengetahui perkara ini, sudah pasti anda ingin mengetahui jenis-jenis pokok tersebut. Oleh itu, mari IMPIANA kongsikan bersama anda antara pokok yang sesuai untuk dijadikan sebagai tanaman di kawasan rumah.

1.Pokok Durian Belanda

2.Pokok Limau Nipis

3.Pokok Limau Purut

4.Pokok Bidara

Keempat-empat jenis tanaman pokok ini dipercayai berupaya untuk menghalau makhluk yang jahat seperti Jin dan Iblis daripada memasuki ke ruang dalam rumah.

Perkongsian ini boleh dijadikan sebagai ilmu pengetahuan serta panduan kepada semua yang beragama Islam dalam usaha mencegah perkara yang tidak baik berlaku di dalam kediaman anda.

Namun begitu, anda harus mengetahui tanaman jenis-jenis pokok ini bukan bererti kita bergantung sepenuhnya kepada pokok tersebut sebagai pelindung tetapi sebagai salah satu ikhtiar atau langkah yang boleh anda lakukan untuk menghindari daripada perkara buruk yang tidak diingini berlaku.

Sudahkah anda tahu bagaimana untuk memilih rekaan meja kopi atau lebih sinonim dengan panggilan ‘Coffee Table’ bagi ruang tamu di kediaman anda?

Tidak dinafikan, walaupun pemilihan rekaan meja kopi ini tidak kelihatan begitu sangat penting dari segi pemilihan perabot untuk ruang tamu anda, namun ia juga boleh memberikan impak terhadap dekorasi dalaman ruang tamu kediaman anda.

Oleh itu, sudahkah anda tahu bagimana untuk memilih rekaan meja kopi atau ‘coffee table’ yang sesuai untuk ruang tamu anda? Jika belum, mari IMPIANA kongsikan tip bagaimana caranya untuk pilih meja kopi yang sesuai untuk ruang ramu.

Dalam segmen Tip Impiana episod kali ini, IMPIANA telah berkesempatan bersama Encik Kama Ruzaman, Pengarah Decor Palace untuk berkongsi tip tersebut bersama orang ramai.

Ketika sesi temu bual bersama beliau berkata, ada pelbagai pilihan rekaan meja kopi antaranya yang berkonsepkan moden, klasik dan mewah. Selain itu, dari segi reka bentuk pula terdapat yang berbentuk bulat, bujur dan petak.

Jelasnya, perkara asas yang para pemilik kediaman wajib tahu adalah pemilihan ‘Coffee Table’ yang sesuai untuk ruang tamu ia bergantung dengan warna sofa di rumah anda. Maka oleh itu, anda seharusnya tahu dan memilih meja kopi yang bersesuaian dengan warna sofa yang anda miliki di kediaman anda.

Sekiranya anda ingin mengetahui lebih lanjut bagaimana caranya memilih meja kopi yang sesuai untuk ruang tamu? Anda boleh tonton video penuh pada pautan di bawah;

IMPIANA banyak mendapat maklum balas tentang penyelesaian isu samada perlu untuk membeli meja makan, letakkan di antara ruang tamu dan dapur atau mansuhkan sahaja.

Idea yang bernas adalah dengan menggabungkan meja makan dan dapur, menjadi meja bar. Tetapi sebelum anda survey katalog jualan, apa kata periksa dahulu senarai meja bar yang IMPIANA sediakan dalam entri kali ini.

Ciri utama gaya Skandinavia adalah penggunaan material semulajadi dan jika anda rujuk gambar di bawah, table top nya menggunakan papan kayu dan digabungkan dengan cat putih untuk menyerlahkan lagi eleman natural.

2. Meja bar Monokrom

Stail ini sesuai untuk mereka yang masih bujang atau baru sahaja mendirikan rumah tangga. Gaya simple ini pasti memikat sesiapa sahaja yang melihat. Jimat ruang sudah semestinya kerana anda sudah menghadkan saiz minibar ini di ruangan dapur sahaja.

3. Dapur pulau dan meja makan jadi satu

Penulis merasakan implementasi konsep dapur pulau di Malaysia masih baru dan jarang untuk kita lihat. Tetapi, apa salahnya kalau kita cuba terapkan idea ini ke dalam planning dekorasi kediaman anda. Mana tahu, anda boleh menjadi trend setter selepas memasang kelengkapan ini suatu hari nanti. Belum cuba, belum tahu.

4. Meja bar kitar semula

Anda juga boleh kitar semula kayu-kayu yang masih elok atau selamatkan kayu pallet yang dibuang dan jadikan meja minibar anda sendiri. Bumi selamat, anda gembira.

5. Idea meja bar klasik vintage

Penggunaan material kayu juga boleh di upgrade kepada design klasik vintage. Ala-ala zaman cowboy. Ianya sesuatu yang menarik untuk dicuba Untuk pilihan design kerusi, ianya tidak menjadi masalah samada anda ingin meletakkan penyandar atau tidak, kerana semuanya bergantung kepada kreativiti anda.


6 Jenis Tumbuhan Ini Mujarab Selamatkan Keluarga Anda Dari Gigitan Nyamuk

Percaya atau tidak, walau setinggi manapun kediaman anda sama ada di kondominium atau service apartment, kalau tidak ada penjagaan serta pencegahan yang mantap, nyamuk pasti akan boleh memasuki kediaman anda dan menjangkiti seluruh ahli keluarga. Tambahan lagi, ketika ini terdapat banyak laporan di dada akhbar tentang demam denggi yang melanda negara kita.

Selain daripada menggunakan semburan aerosol atau memasang ubat nyamuk yang pasti akan membuatkan kediaman anda berbau, adalah molek jika anda mencuba alternatif menggunakan tumbuh-tumbuhan sebagai penghalang kemasukan nyamuk denggi. Ikuti senarai 6 jenis bunga yang mampu menghindari kediaman anda dari menjadi sasaran nyamuk.

Daun Basil

Ianya bukan sahaja dikenali sebagai herba yang sedap dikalangan penggemar makanan Itali, tetapi ianya juga merupakan penolak semulajadi nyamuk. Disebabkan aromanya yang kuat, menyebabkan nyamuk akan terbang jauh dari tumbuhan ini. Kepada manusia, ianya membuatkan makanan kita lebih sedap, bagi nyamuk, its a no no.

Daun Pudina

Tumbuhan ini amat dekat  dan tidak asing lagi dengan kita tidak kira dalam masakan, malahan untuk penjagaan gigi pun ianya memberi manfaat yang besar. Kajian menyatakan bahawa, cecair minyak yang diekstrak daripada daun pudina boleh menghindarkan nyamuk yang membawa virus malaria dan denggi selama 60-180 minit.

Daun Rosemary

Jika anda peminat makanan barat, anda pasti mengenali daun ini yang terkenal dengan rasa serta aroma pedas dan berkayu ini. Selain daripada menjadi herba yang hebat dalam masakan, jika anda pergi hiking atau berkhemah, pastikan anda bakar daun ini di dalam unggun api. Asap yang membakar menguatkan lagi rasa tidak sedap bagi nyamuk dan mereka akan menghindari tapak perkhemahan anda. Kalau di luar ianya mujarab, bayangkan jika herba ini ditanam segar dalam rumah anda.

Pokok Lavender

Siapa yang tidak tahu tentang keharuman yang mendamaikan daripada pokok lavender. Aromanya boleh membuatkan kita lupa sejenak terhadap masalah yang menimpa, tetapi ianya adalah sebaliknya bagi nyamuk. Nyamuk tidak menyukai bau yang disebarkan oleh pohon ini dan ianya turut mengandungi anti-fungal dan mempunyai cecair antispetic semulajadi. Pokok ini amat sesuai jika ianya ditanam dalam pasu dan diletakkan bersebalahan dengan pintu dan tingkap kediaman anda.

Pokok Bunga Marigold

Pokok ini berasal daripada negara Amerika Latin, Mexico. Apabila sudah bercambah menjadi bunga, ianya akan melepaskan bau yang amat kuat dan tidak disukai oleh banyak spesis serangga tetapi nyaman untuk manusia. Dalam kediaman, ianya amat mudah untuk dijaga dan anda hanya perlu memastikan ianya mendapat cahaya matahari yang mencukupi untuk mendapatkan bunga yang cantik dan aroma yang berupaya melindungi anda seisi keluarga dari serangan nyamuk.

Bunga Geranium

Bunga ini amat dikenali dikalangan pembuat minyak wangi malahan berupaya menghalau nyamuk dengan efisien. Cara menjaganya amat mudah, anda hanya perlu letakkan pasu bunga geranium di luar kediaman dan biarkan daunnya terkena tiupan angin sehingga mengeluarkan aroma yang tidak disukai nyamuk.

Penampilan kabinet dapat menyumbang kepada perubahan suasana dalam ruang dapur anda. Oleh itu, langkah penjagaan yang betul perlu diambil bagi memastikan ketahanan kabinet.

Ketahui lebih lanjut mengenai bagaimana untuk membersihkan kabinet dapur anda dengan mudahmenggunakan bahan-bahan yang ada di rumah saja.

1. Pembersihan kabinet dapur

– Bagi kabinet dapur daripada Melamine, cara pembersihannya ialah dengan membuang segala kotoran yang melekat membersihkannya.
– Gunakan kain lembap span yang telah dilembapkan dengan air suam dan lap pada bahagian yang terkena kotoran melalui cara gerakan bulatan.

2. Membersihkan minyak dan asap

– Segera bersihkan kabinet dapur anda daripada tumpahan minyak atau bekas menggoreng.
– Sekiranya anda telah memasang hood dapur, maka sentiasa pasangkan hood dapur itu sewaktu memasak agar ia dapat menyerap segala asap daripada proses memasak.

3. Bahan pembersih

– Air suam bersama sedikit pencuci atau air sabun boleh digunakan sebagai bahan pembersih untuk kabinet dapur anda.
– Namun, elakkan kelembapan keterlaluan untuk kabinet dapur yang diperbuat daripada kayu.
– Elakkan penggunaan produk pencuci yang mengandungi ammonia atau bahan menghakis yang lain bagi mengelakkan kerosakan dan calar pada kabinet dapur.

4. Penggunaan cuka

– Cuka merupakan salah satu bahan yang boleh digunakan bagi membersihkan kesan minyak pada kawasan celahan dapur dan kabinet dapur anda.
– Caranya ialah dengan melarutkan cuka dalam sedikit air, kemudian dimasukkan ke dalam botol penyembur dan sembur di tempat berminyak dan gosok sehingga bersih.
– Jika kotoran sangat degil, gunakan cuka yang tidak dicampur air untuk kesan pembersihan yang lebih berkesan.

5. Keadaan kering

– Anda harus memastikan bahagian dalam kabinet dapur yang berasaskan kayu agar sentiasa berada dalam keadaan kering. Ini adalah bagi mengelakkan kerosakan dan serangan serangga perosak.
– Selain itu, anda juga harus memastikan tingkap terbuka bagi memastikan material kayu ‘dapat bernafas’ dalam udara yang segar.

Bencana yang akan datang, kita tak dapat nak jangka. Seperti pepatah berkata, malang tidak berbau. Begitu juga apabila kita berada dalam rumah. Apa-apa yang berlaku kecemasan, kadang-kadang bukannya kita bersedia. Jadi, disini, saya akan menolong anda semua memberi apakah barang dan keperluan yang perlu ada semasa berlaku kecemasan dalam rumah.

KOTAK KECEMASAN/KIT KECEMASAN

Salah satu peralatan rumah tangga yang paling asas ialah kit kecemasan. Ia tidak termasuk dalam pakej pembelian rumah tetapi boleh didapati dari mana-mana kedai ubat atau kedai pembaikan rumah. Ubat dan alatan asas, seperti penyepit, kapas, dan pembalut luka, selalunya disertakan dalam kit kecemasan. Letakkannya di kawasan yang mudah diakses oleh orang dewasa dan, yang lebih penting, mudah diingati. Dalam kecemasan, ingat di mana peti kecemasan berada. Jika anda tidak mempunyai peti kecemasan di rumah, kereta anda biasanya akan disertakan dengan peti kecemasan. Buat yang terbaik.

MANCIS DAN LILIN

Nasihat kecemasan klasik dan berguna. Agak sukar untuk tidur dengan kuasa dimatikan pada waktu malam. Selain fakta bahawa kipas dan penghawa dingin tidak berfungsi, anda juga sukar untuk dilihat. Ini menggalakkan risiko dan boleh mengakibatkan kemalangan. Simpan bekalan mancis dan lilin di tangan sekiranya berlaku kecemasan. Senario ini mungkin dikendalikan menggunakan pencahayaan telefon bimbit anda pada masa kini, tetapi ia juga menggunakan kuasa bateri yang tidak tahan lama. Simpan mancis dan lilin dalam kedudukan di mana kanak-kanak kecil tidak boleh mendapatkannya. Adalah penting untuk ambil perhatian bahawa anda tidak boleh menggunakan padanan dan lilin ini untuk meraikan hari lahir; jika tidak, ini akan berlaku kemudian.

POWERBANK

Sentiasa bersedia untuk senario terburuk. Selain itu, pada zaman ini, telefon bimbit anda memerlukan kuasa untuk dihidupkan. Jadi, sediakan Power Bank untuk kegunaan semasa kecemasan. Sekurang-kurangnya, anda akan bersedia jika sesuatu yang buruk berlaku nanti.

Tambahan lagi, cetak dan tampal nombor telefon yang boleh dihubungi semasa kecemasan. Lekatkan pada pintu peti sejuk atau berhampiran telefon rumah. Ingat bahawa kecemasan boleh berlaku dalam pelbagai bentuk, termasuk kebakaran atau penjenayah yang menceroboh rumah anda.

Kesimpulannya, sentiasalah bersedia dalam apa jua keadaan dan pastikan ada bekalan untuk kecemasan di rumah anda.

Kerosakkan yang sering berlaku pada penghawa dingin seperti air penghawa dingin bocor, tidak terasa udara sejuk dan banyak lagi. Di Malaysia, cuaca memang panas dan penggunaan penghawa diingin amatlah diperlukan. Kalau ada pengahwa dingin ini, selain bil eletrik yang mahal, kos selenggara juga boleh tahan mahal.

TIPS PENJAGAAN PENGHAWA DINGIN DI RUMAH

Tahukah anda, ada beberapa tips yg perlu anda tahu supaya aircond tahan lebih lama dan kurang mengeluarkan kos penyelengaraan.

Anda akan jimat kos penyelenggaraan aircond sekaligus menyelamatkan poket anda.

1) Sebelum membuat pembelian aircond baru, pastikan jenama yang dijamin ketahanannya oleh pengeluar-pegeluar aircond berkenaan. Dapatkan perkhidmatan dari juruservis yang bertauliah. Kenal pasti unit indoor dan outdoor unit berkenaan. Supaya anda tidak terkeliru.

2) Gunakan House Power yang bersesuaian dengan keluasan bilik anda. Cara mengukur keluasan bilik (panjang x lebar x (tinggi x 10) = BTU ) 10,000 Btu bersamaan 1HP.

* contoh 10 x 10 x (9 x 10) = 10 x 10 x 90 = 9,000Btu keperluan hp untuk bilik berukuran ini ialah 1hp keupayaan compressor 9,000BTU

3) Setelah suis utama dihidupkan, tekan butang alat kawalan jauh, setkan suhu kepada 24-25 deg C, biarkan udara bilik sejuk terlebih dahulu, sebelum turunkan suhu ketahap yang lebih dingin, pastikan pintu dan tingkap sentiasa ditutup rapat.

4) Cuci Air filter dengan dengan air, cara membuka Air Filter boleh didapati dalam buku log manual yang disediakan pengeluar. Cuci sekurang-kurangnya 3 minggu sekali atau selewat-lewatnya sebulan sekali.

5) Cuci coil bahagian luar Outdoor dengan air sekurang-kurangnya sebulan sekali. Halakan hos paip dibahagian coil out door yang kelihatan, dengan memancutkan air seberapa ketika sehingga segala kotoran terhakis. Pastikan air tidak terkena bahagian motor kipas.

6) Jika suction paip bahagian luar kelihatan seperti frizzing (membeku) periksa blower indoor sama ada motor blower indoor berfugsi atau tidak. Periksa Air Filter sama ada tersumbat. Jika Indoor berkeadaan baik, berkemungkinan unit mengalami kebocoran gas, hubungi juruservis.

7) Jangan biarkan aircond anda On 24jam kerana ini akan membebankan aircond anda. Setiap lapan jam waktu beroperasi, rehatkan sekurang-kurangnya selama 2-3jam.

8) Jangan biarkan pintu bilik atau tingkap terbuka semasa anda mengunakan aircond, kerana suhu bilik tidak akan turun jika tingkap dan pintu terbuka, ia akan membeban compressor bahagian outdoor untuk mendapatkan suhu yang anda tetapkan.

9) Vacuum hujung hos drain paip dengan mengunakan wet vacuum jika indoor unit anda mengalami kebocoran air. Jika masalah berteruskan hubungi juruservis.


Bosan Dengan Dekor Ruang Tamu Lama? Jom Ubah Dapatkan Nafas Baru

Ruang yang cantik sudah pasti mampu membeli jiwa sesiapa yang memandang. Pelbagai ragam dan idea boleh disatukan dengan mesra jika kena dengan caranya.

Moden Kontemporari

Konsep ini sering menjadi pilihan ramai, gaya dan susun atur penataan dalam pilihan gaya moden kontemporari ini dengan penggunaan warna neutral, putih atau hitam sebagai warna dominan yang digayakan bersama warna-warna ceria sebagai elemen penyeri. Ia juga boleh disuntik pada perabot, kemasan mahupun dinding tumpu. Gunakan perabot dengan reka bentuk sleek dan ringkas. Suntikan elemen seperti retro, vintaj atau klasik pada ciri pilihan anda tanpa menenggelamkan elemen utama moden kontemporari. Suntikan kemasan fabrik seperti kapas, sutera dan linen yang memiliki warna dan tekstur yang bersesuaian dengan pilihan perabot. Teknik pencahayaan daripada sumber yang pelbagai bagi menghasilkan mood serta suasana yang sekali gus menghidupkan elemen moden kontemporari.

Shabby Chic

Gaya Shabby Chic yang mengetengahkan ciri feminim serta suntikan lembut dalam gaya pilihan ini mampu mencuri hati peminatnya. Konsep shabby chic ini juga boleh digabungkan dengan warna pastel yang lembut seperti merah jambu, biru muda dan putih krim. Dilengkapi juga dengan aksesori flora dan pemilihan perabot bernuansa vintaj atau klasik. Konsep ini memberikan rasa yang lebih selesa bagi penggunjung yang bertandang pada hari raya. Pemilihan set perabot yang lebih selesa dengan kemasan lembut yang sepadan dengan tema ini membuatkan penataan ini jadi pilihan ramai pemilik wanita.

Glamor

Gaya Glam, pemilihan kemasan dengan suntikan kilauan, cukup sempurna dalam setiap sudut. Warna perabot yang lebih gelap seperti warna hitam, mahogany menjadi pilihan dalam konsep penata glamor amat sinonim. Perincian yang glamor mampu menampakkan gaya yang gah serta menyerlah dengan suntikan simple tetapi mewah. Konsep praktikal masih di ketengahkan dalam sentuhan ini. Pemilihan Chandelier pastinya menjadi pilihan wajib bagi yang mengenakan konsep Glam ini. Sambutan raya akan lebih berseri dan meriah dengan cita rasa Glamor ini.

Industri

Konsep Industri ini kadang kala ditolak bulat-bulat dalam penataan, kerana ada yang menggangap ia adalah konsep yang separa siap dalam sentuhan dekorasi. Namun bagi sesetengah yang lain khususnya yang tinggal di bandar dan membesar dalam gaya serba moden menggangap konsep rekaan ini sesuatu yang menarik dan berani. Sebaliknya konsep ini adalah satu konsep yang lebih santai dan terbuka. Pemilihan kemasan yang agak ringkas dengan warna gelap menjadi pilihan utama dalam konsep ini. Besi, kaca, aluminium, paip dan getah menjadi elemen yang menarik untuk sentuhan industri. Ruang tamu dengan pemilihan ini pastinya mengundang tetamu lebih selesa berhari raya.

Scandinavian

Konsep dekorasi yang berpaksikan dengan gaya Scandinavian ini menekankan penggunaan perabot yang ringkas, mudah dan minimalis. Pemilihan cat dinding berwarna putih menjadi pilihan dalam sentuhan ini. Elemen semulajadi seperti suntikan kemasan kayu dan pokok hiasan segar menjadikan ruang tersebut kelihatan lebih luas selesa dan nyata dalam penataan. Konsep yang lebih terbuka dan selesa ini membuat tetamu yang datang bertandang akan menikmati rasa santai yang berpanjangan tatkala berada dalam ruang tamu yang cukup luas ini. Susun atur raya akan lebih sempurna dengan ruang tamu yang lebih terbuka dan luas.

Rustik

Idea rustik bersifat lama atau old school, mampu memberi nafas yang anggun dalam ruang tamu jika bijak mengenakan hiasan dalamannya. Penggunaan kayu panel sebagai ganti warna cat bagi suntikan yang lebih menghairahkan sentuhan ini. Tujuannya adalah untuk meningkatkan lagi elemen geometri kerana bentuk alur kayu mempunyai jaluran simetri yang amat menarik. Padankan ianya dengan pemilihan perabot berwarna kayu gelap seperti meja kopi dan kabinet hiasan.
Selain itu, anda seharusnya memastikan setiap ruang dalam rumah tidak dipenuhi dengan pelbagai barang yang tidak sesuai sehingga menjadi semak. Hanya letakkan perabot dan perkakas yang perlu sahaja di rumah anda dan jika anda kekalkan ianya sebegini, maka rumah anda sudah lengkap dengan konsep rustik moden.

Ramai teringin bila melihat rekaan kabinet dapur yang mempunyai permukaan kaunter (counter-top) yang diberi kemasan konkrit (simen render). Tapi, ramai yang tak tahu sebenarnya tak mudah membina dan menguruskan countertop dari simen render ini. Antaranya ialah:

MUDAH CALAR DAN MEMERANGKAP KOTORAN
Anda lihat, dinding diperbuat daripada konkrit lebih kukuh berbanding daripada jenis material yang lain. Namun tidak seperti countertop. Untuk mendapatkan kemasan dan kesan simen render yang cantik, nisbah campuran konkrit sangat berbeza jika dibandingkan dengan adunan untuk dinding dan lantai.

Hal ini menyebabkan struktur konter top mudah merekah walaupun terdapat lapisan epoxy sebagai perlindungan. Di Celah retakan tersebut akan menyerap kotoran dan air yang sukar untuk dibersihkan. Lama kelamaan, ia menjadi habitat kepada bakteria.

PENYELENGGARAAN YANG RUMIT DAN SUSAH
untuk memastikan permukaan counter top anda sentiasa kelihatan bersih dan cantik, penjagaan perlu dilakukan secara kerap. Sekurang-kurangnya, 1-3 tahun sekali, epoxy atau perlindungan perlu di sapu semula. Gunakan papan pemotong dan alas ketika melakukan kerja diatas permukaan countertop.

MODAL YANG TINGGI DAN MASA YANG LAMA
Tak mudah untuk menghasilkan permukaan simen render yang cantik. Ia memerlukan kepakaran. Selain itu, lapisan epoxy perlu diletakkan. Kedua-dua perkara ini melibatkan kos yang tinggi. Tambahan, untuk apstikan permukaan konkrit betul-betul mengeras sempurna, ia memerlukan masa yang lama iaitu antara 24-28 hari. Baru lah ia betul-betul kukuh.

Mungkin ada di kalangan anda yang tidak mengenali dengan hotel penginapan Temple Tree Resort ini meski telah sering berkunjung ke kawasan peranginan terkenal, Pulau Langkawi yang terletak di utara Semenanjung tanah air.

Baru-baru ini, IMPIANA telah berkesempatan dan berpeluang untuk merasai sendiri pengalaman menginap di hotel penginapan Temple Tree Resort ini yang terletak di sekitar kawasan Pantai Cenang, Pulau Langkawi.

Jadi oleh itu, IMPIANA ingin berkongsi kesemua pengalaman menarik selama 3 hari 2 malam di hotel penginapan tersebut bersama pengikut setia IMPIANA.

Untuk maklumat anda, Temple Tree Resort ini adalah merupakan sebuah tempat penginapan untuk para pelancong dari serata negara dan binaan bangunan telah mula dibina sekitar pada tahun 2008.

Dengan ukuran keluasan tanah kawasan tempat penginapan yang mencecah hampir satu ekar ini, Temple Tree Resort telah membangunkan sebanyak 8 buah rumah tradisi lama dan dijadikan sebagai tempat penginapan bertaraf 4 bintang kepada para pelancong.

Apa yang membuatkan tempat penginapan ini menarik dan sangat unik oleh kerana Temple Tree Resort telah membangunkan semula 8 buah rumah tradisi lama yang didatangkan khas dari serata negeri Semenanjung Malaysia.

Kira-kira hampir dalam 2 jam perjalanan menaiki kapal terbang berlepas dari Lapangan Terbang Sultan Abdul Aziz Shah, Subang, IMPIANA telah pun selamat tiba di Lapangan Terbang Antarabangsa Langkawi dan kemudian terus menuju pergi ke Temple Tree Resort.

Dari Lapangan Terbang Antarabangsa Langkawi ke lokasi hotel penginapan adalah sangat dekat dan hanya mengambil masa sekitar dalam 15 hingga 20 minit untuk sampai. Sejurus tiba di Temple Tree Resort, seperti biasa kena daftar masuk dahulu sebelum masuk ke bilik hotel.

Setelah itu, ketika dalam perjalanan dari kaunter ‘reception’ ke bilik penginapan anda akan terlihat sebuah kolam renang yang tersergam indah di pintu masuk utama kawasan penginapan tersebut.

Ketika keberadaan IMPIANA di Temple Tree Resort, IMPIANA telah berpeluang untuk merasai sendiri pengalaman menginap di salah sebuah bilik di Colanial House. Tidak dapat disangkalkan lagi, Colonial House ini sememangnya kelihatan tampak cantik dan mempunyai keunikan yang tersendiri.

Ini kerana, struktur luar dan dalaman bangunan Colonial House didatangkan istimewa dari bandar George Town, Pulau Pinang dan dibina semula di kawasan penginapan Temple Tree Resort. Untuk pengetahuan anda, Colonial House merupakan sebuah rumah tradisi lama yang sudah berusia lebih 100 tahun. Menarik kan?

Kalau luar bangunan rumah sahaja pun sudah kelihatan sangat begitu cantik ketika waktu siang mahupun malam, jadi sudah semestinya ruang dalaman rumah tradisi lama ini juga tampak unik dan menakjubkan.

Bagi konsep ruang dalaman rumah tradisi lama ini pula masih lagi mengekalkan sentuhan elemen kombinasi budaya daripada Peranakan dan juga Eropah.

Secara konklusinya, IMPIANA memang berasa sangat berpuas hati dengan servis perkhidmatan penginapan yang disediakan oleh Temple Tree Resort kepada para pelancong. Boleh kata semua tip-top dan terbaik!

Sekiranya anda ingin mengetahui maklumat lanjut dan membuat tempahan tempat penginapan di Temple Tree Resort, anda boleh sahaja segera melayari laman sesawang www.templetree.com.my atau hubungi nombor di talian +6017-599 5935.

Di samping itu, anda juga boleh saksikan video penuh momen pengalaman IMPIANA di Temple Tree Resort pada pautan video di bawah;

Dapur gas dekat rumah dah pakai bertahun-tahun tapi tiba-tiba api bertukar menjadi oren, habis bontot periuk, kuali dekat dapur tu hitam. Dah jadi satu hal nak sental pulak periuk dan kuali tu kan. Kalau tersilap pegang dengan tangan, baju, muka habis hitam.

Bila jadi macam ni mesti ada pasang niat nak beli dapur gas baru kan? Sebenarnya tak perlu pun, ada sahaja jalan tip dan trik untuk kembalikan api dapur anda warna biru.


Nak Dapatkan Bumbung Terbaik Untuk Kediaman? Wajib Ada 5 Ciri Ini Yang Mampu Selamatkan Poket Anda

Bumbung dan siling adalah elemen paling penting bagi setiap kediaman. Tidak lengkap jika kediaman tanpa bumbung berkualiti untuk berfungsi melindungi keluarga tersayang daripada cuaca yang sukar.

Pelaburan untuk memasang bumbung adalah untuk jangka masa panjang,  maka anda perlu bijak untuk memilih bumbung yang tahan lasak. Untuk membuat keputusan yang amat penting, inilah 5 ciri yang perlu ada pada setiap bumbung yang berkualiti dan tahan lama wajib anda tahu, sebelum meminta kontraktor memasang bumbung.

1. Bumbung mestilah mempunyai ketahanan yang tinggi untuk menahan sebarang jenis cuaca dalam tempoh yang panjang (15-20 tahun). Pilihlah bumbung yang mempunyai lapisan aluminium atau bersalut keluli kerana ia dapat memberi pelindungan berganda yang lebih berkesan dan panjang. Bumbung berkarat akan menyebakan kebocoran bumbung dan ia perlu dibaiki secepat mungkin.

2. Biasanya bumbung akan berlaku kakisan akibat daripada tindak balas antara kelembapan dan udara, khasnya di kawasan tropika yang kerap hujan dan panas. Pilihlah bumbung bersalut keluli Aluminium-Zink yang merupakan teknologi terbaru dalam pasaran yang mampu melambatkan process kakisan dari berlaku.

3. Jika anda seorang yang mementingkan kualiti dan dalam masa yang sama inginkan bumbung yang mempunyai rupa bentuk moden dan menarik, Bluescope ZACS®adalah jawapannya! Terdapat lebih daripada 20 warna menarik untuk dipilih, dari siri BlueScope ZACS(R) Natural mempunyai tekstur berkedut pada permukaan bumbungnya. Dari jauh kelihatan bersinar-sinar disimbah cahaya matahari. Mesti unik dan reflect citarasa anda!

4. Bumbung berkualiti biasanya akan membuatkan kediaman rasa lebih sejuk dan nyaman kerana teknologi salutan cat yang mampu merendahkan suhu permukaan bumbung, dan seterusnya merendahkan suhu dalaman.

5. Andai produk tersebut berkualiti, biasanya ia mempunyai jaminan tahan kakisan daripada pengeluar. Bluescope ZACS® menawarkan jaminan 10 tahun kerana teknologi Australia ini ternyata telah terbukti kehebatannya.

Ditubuhkan sejak 1996 di Malaysia, NS BlueScope Malaysia adalah peneraju dan lambang keluli bersalut premium untuk bumbung, façade siling, dinding dan aplikasi struktur  yang  unggul.  Hubungi  talian perkhidmatan pelanggan kami 1300 88 6288 atau email  enquiries@bluescope.com  untuk maklumat lanjut berkaitan  produk  kami.

Apabila bertandang ke pusat jualan dekorasi dalaman, kita sering berpendapat kalau beli katil, kena beli sekali semua aksesori yang ditawarkan, barulah nampak lengkap . Tetapi tahukah anda bahawa anda tidak perlu membeli kesemua aksesori atau pun kelengkapan dalam satu set. Hanya mix & match jika kena gaya dan konsep, kediaman anda tetapi nampak menarik..

Ikuti senarai sterotaip tidak benar yang dikongsikan oleh IMPIANA untuk rujukan anda:

Ramai orang beranggapan bahawa kalau beli sofa, kena beli sekali satu set, termasuk armchairs dan juga bantal. Rasanya ada beberapa item yang perlu kita nyahkan dari senarai pembelian yang dicadangkan oleh penjual. Jimat, sudah tentu.

2. Tidak semua perlu warna putih

Tahukah anda kalau semua dinding di rumah anda berwarna putih, anda harus memadankan ia dengan perabot putih juga walaupun anda adalah peminat tema English, ianya adalah mahligai yang bebas untuk anda hiasi mengikut kreativiti anda. Jika anda mahu rasa tenang dengan warna putih, mungkin anda boleh padankan dengan warna pastel yang lain tetapi masih tidak mendominasi ruang.

3. Meja dan kerusi makan harus sepadan

Satu lagi sterotaip yang tidak betul. Tahukah anda meja makan anda akan masih nampak menarik jika terdapat percampuran design kerusi yang berlainan gaya walaupun konsepnya sama. Lari dari kebiasaan tidak ada salahnya.

4. Kena penuhkan setiap ruang

Sofa saiz besar sudah tidak relevan lagi pada hari ini dan sudah obsolete. Orang kita sekarang ini lebih cenderung to keep it simple dengan memilih perabot yang lebih kecil. Ingat sifir ini ‘lagi kecil ruang, lagi kecil sofa, armchairs dan meja yang anda akan beli.

5. Bilik tidur kanak-kanak kena cat warna terang

Sebenarnya, bilik si kecil lebih tenang tanpa tepekan warna terang. Imaginasi mereka lagi berkembang jika anda warnakan dengan warna lembut dan hiasinya dengan permainan, poster bersama mesej positif dan beberapa lukisan.

6. Semua tingkap perlu langsir

Jika dinding, ada dinding utama serta dinding penyokong, begitu juga dengan tingkap di kediaman anda. Tidak semua tingkap perlu anda hiaskan dengan langsir. Jika dilihat semula, langsir juga merupakan penyebab bilik kita nampak sempit. Anda boleh cuba dengan turunkan langsir di tingkap biasa dan boleh digantikan dengan bidai, percayalah anda akan rasa kelainan selepas mengalihkannya.

Kolam adalah satu tempat mandi yang bukan sahaja digemari oleh kanak-kanak tetapi ia diminati oleh orang dewasa juga. Sesetengah orang menginginkan kolam di rumah tetapi harga rumah yang sudah siap sedia dengan kolam, mengambil kos yang tinggi. Oleh kerana itu, saya akan memberi tahu kisah dari satu ini artikel yang dia menceritakan bagaimana kasih sayang seorang ayah yang ingin membina kolam renang demi keseronokkan anak-anaknya.

Jadi yang pertama adalah menanda reka bentuk kolam yang mahu dibuat. Proses mengorek tanah perlu dilakukan. Kemudian, meletakkan batu kerikil atau kata nama lain, batu kasaran. Sebelum itu, saya ingin memberitahu bahawa lubang bersebelahan dengan kolam yang digalinya bukan lubang kumbahan. Ia sebenarnya adalah lubang untuk air yang bocor dari singki rumahnya. Jadi, untuk lebih mudah mengeluarkan air dari kolam rumah ini, satu lubang kecil telah ditebuk untuk masuk ke lubang tangki.

Seterusnya, dengan berukuran 3 x 2, rangka besi pun mula disusun lalu diletakkan dahulu dikeliling sebelum meneruskan menyambung membuat konkrit. Setelah itu, sistem saluran paip kolam ini untuk pengambilan dan pengeluaran air melibatkan pemasangan pam air untuk air terjun dan air pancut. Pemasangan batu bata selesai dan selepas itu perlu tampal simen di sekeliling kolam pula.

Habis sahaja tampal simen di keliling kolam, mengikut artikel tersebut, seorang ayah itu dibantu oleh anaknya untuk mencuci kolam dan setelah selesai mencuci, beliau menyambung untuk pemasangan jubin dan menggunakan kedap atas sika untuk tujuan kalis air. Dan akhir sekali, tinggal untuk mengecat sahaja. Cat yang digunakan cat jenis epoxy dengan kuantiti 4-liter base dan 1 liter hardener. Selepas itu, maka tersiaplah sebuah kolam renang yang dibuat dengan sendiri.

Akhir kata, seorang ayah yang inginkan kebahagian dari keluarga, perlulah berusaha dan menjalani setiap cabaran hidup.

Kredit foto dan facebook: Hafizah Hateh

Pernah tak anda guna microwave bertahun-tahun tapi jarang bersihkan pada bahagian dalam sehingga nampak hitam akibat sisa makanan yang terkumpul. Atau pun anda keliru nak gunakan pencuci yang bagaimana supaya nanti tidak lah microwave anda rosak atau bau sabun melekat pada makanan pula kan.

Impana nak kongsi satu cara hanya guna lemon untuk bersihkan bahagian dalam microwave. Murah, mudah dan senang saja untuk anda ikut. Jom tengok video yang dikongsikan oleh HomeStagingChanel